i36 C. PLINII HIST. NAT. LIB. XX. 



rosaceo : cum hoc et aurium dolori instillatur. Podagris 

 illiniiur cum lact mulierum. Sic et foliis ipsis utuntur. 

 Item ad sacros igns et vulnera ex aceto. Ego tamcn 

 damnaverim collyriis addi : multoque magis quas vocant 

 lexipyretos, quasque pepticas et cliacas. Nigrum tamen 

 cliacis in vino datur. Sativum orane majus : rotunda 

 ei capita ; at silvestri longa ac pusilla , et ad omnes 

 effectus valentiora. Decoquitur et bibitur contra vigi- 

 lias : eademque aqua fovent ora. Optimum in siccis , et 

 ubi raro pluat. Quum capita ipsa et folia decoquuntur, 

 succus meconium vocatur, multum opio ignavior. 



Experimentum opii est primum in odore : sincerum 

 enim perpeti non est : mox in lucernis , ut pura luceat 

 flamma , et ut extinctum demum oleat : quae in fucato 

 non eveniunt. Accenditur quoque difficilius, et crebro 

 extinguitur. Est sinceri experimentum et in aqua, quo- 

 niam in nubila innatat : fictum in pustulas coit. 



Sed maxime mirum, stivosole deprehendi. Sincerum 



